
Prințul Barbu Alexandru Știrbey (n. 4 noiembrie 1872, Buftea; d. 24 martie 
1946) a fost un om politic din România, preşedinte al Consiliului de Miniştri, 
Ministru de Interne şi ad-interim la Finanţe şi la Externe, membru de onoare al 
Academiei Române. 

Ela jucat un rol deosebit în politica țării până în anul 1931, când a fost exilat 
de Carolal II-lea. 

Bunicul său a fost Barbu Știrbey, Domn al Munteniei între 1849 - 1856. Tatăl 
său a fost Alexandru Știrbey, om politic, iar mama, Maria Ghica Comăneşti. Este 
coborâtor şi din neamul Brâncovenilor prin bunica Elisaveta. 

Prințul Barbu Știrbey a urmat atât liceul, cât şi cursurile Facultăţii de 
Ştiinţe Juridice din Paris. Întors în țară, s-a căsătorit cu Nadeja Bibescu, verişoara sa 
primară. 

Personalitatea lui Barbu Știrbey de om extrem de rafinat, cult, manierat, 
bărbat frumos, cu părul bogat şi negru, de o ținută tipic englezească i-a adus 
supranumele de "Prințul alb”. 

În anul 1913, regele Carol 1 îl numeşte pe Barbu Știrbey, administrator al 
Domeniilor Coroanei Regale. Între prințul moştenitor Ferdinand şi Barbu Știrbey 
s-a legat o puternică prietenie. Devenit rege, Ferdinand îl va lua consilier personal pe 
Ştirbey. Şi între regina Maria şi familia lui Ştirbey relațiile sunt foarte prietenești. 

A înființat lângă parcul palatului său de la Buftea o fabrică de conserve şi, tot 
la Buftea a înființat o pepinieră de viţă americană, o lăptărie, o moară sistematică, iar 
în 1902 o fabrică de vată şi pansamente. Este primul care a introdus în Vechiul Regat 
cultura bumbacului şi a orezului. Moşiile sale se întindeau pe terenuri vaste: la 
Buftea avea 225 ha. de teren arabil şi 225 ha. de pădure; în județul Olt, la Ştirbey, 
avea 325 ha. teren arabil, 2.500 ha. pădure şi 45 ha. vie; la Plugari, în laşi avea 5.800 
ha teren arabil; la Plopii-Slăveşti din Teleorman deținea 345 ha. teren arabil. De 
asemenea, era preşedintele unor consilii de administrație ale unor mari bănci, 
societăți şi uzine: Steaua Română, Uzinele Reşiţa, Titan-Nădrag-Călan, Astra, 
Societatea Generală de Asigurări din Bucureşti, Societatea Franco-Română de 
Materiale de Drum de Fier şi altele. Prin urmare, Ştirbey era posesorul uneia dintre 
cele mai fabuloase averi din România. 

În timpul războiului, Barbu Știrbey a fost alături de familia regală, în 
refugiul de la Iaşi. Izbucnirea revoluției în Rusia şi înlăturarea ţarismului, în martie 
1917, au avut un puternic ecou asupra ostaşilor ruşi de pe frontul din Moldova. 
Pentru a preveni o eventuală "contaminare" a ostaşilor români, în covârşitoarea 
majoritate țărani, regele Ferdinand a fost sfătuit de Ştirbey şi Brătianu, de N.lorga şi 
regina Maria să adreseze ostaşilor un mesaj prin care să promită înfăptuirea 
reformelor. Textul a fost redactat de Barbu Știrbey şi a avut o primire entuziastă, 
contribuind la calmarea spiritelor, dar şi la creşterea popularității regelui. 

În primăvara anului 1927 s-a aflat că regele Ferdinand suferea de cancer. Se 
pare că Ştirbey, simțind că domnia regelui Ferdinand se apropia de sfârşit, şi prin 
urmare, şi rolul său de prim sfetnic neoficial avea să înceteze, a dorit să ocupe o 
funcţie publică, recunoscută ca atare. Este motivul pentru care, la 4 ianuarie 1927 a 
acceptat solicitarea lui Ferdinand de a forma un guvern de "uniune națională". Cu 
experienţa pe care o avea, Barbu Ştirbey a reuşit ca în doar câteva ore să formeze un 
asemenea cabinet, în care intrau reprezentanții celor două mari partide aflate într-o 
acerbă dispută politică P.N.L. şi P.N.Ţ. 

Vestea formării unui asemenea guvern a fost primită cu stupoare de opinia 
publică, întrucât se ştia că Știrbey era amantul "tradiţional" al reginei Maria şi 
"omul de casă” al lui Brătianu. Mihail Manoilescu scria: "Instalarea în fruntea 
guvernului a lui Ştirbey, care nu apăruse pâna atunci în faţă în viața publică, după 
cum într-o casă decentă nu apar niciodată la vedere pe un balcon anume obiecte de 
întrebuințare intimă - constituia nu numai o culme a lipsei de pudoare, ci şi o culme a 
imprudenței politice. Toată lumea - şi chiar unii liberali la care bunul simţ învingea 
sectarismul de partid, socoteau îndrăzneaţa afişare a lui Barbu Ştirbey în clipa în 
care bunul rege îşi trăia ultimele zile, drept o împietate. Din ce întunecată şi 
apocaliptică tragedie shakeperiană putuse scoate Ionel Brătianu acest scenariu de 
groază, în care agonia soțului trebuia să fie prezidată de trufia învingătoare a 
prietenului!” 

Guvernul Știrbey s-a menținut numai două saptămâni (5- 20 iunie 1927), 
după care frâiele puterii au fost preluate de L.I.C. Brătianu. Pentru Știrbey însă, 
fusese suficient, el putând apare de acum înainte public în calitate de "fost preşedinte 
al Consiliului de Miniştri”. 

Moartea regelui la 20 iulie 1927 a însemnat încheierea rolului de "eminență 
cenuşie" a lui Barbu Știrbey, întrucât Regența nu avea nevoie de "serviciile"! sale. 
Această instituţie era un simplu decor, folosit de guvernanți: mai întâi de L.I.C. 
Brătianu, apoi de luliu Maniu. Lipsa de prestigiu şi de eficiență a Regenţei, precum şi 
determinarea situaţiei economice şi politice au alimentat curentul carlist, mulți 
văzând în "'restauraţie” o şansă de redresare a ţării. 


Venirea lui Carol în țară şi urcarea sa pe tron, la 8 iunie 1930, a marcat 
pentru Barbu Știrbey începutul unei perioade extrem de dificile. Carol îl ura şi căuta 
un pretext pentru a-l aresta. În acest scop, a cerut şefului Serviciului Secret de 
Informații să-l urmărească pentru a-l surprinde "'complotând" împotriva dinastiei. 
Știind care erau sentimentele şi intențiile noului rege, Ştirbey a plecat din țară, 
stabilindu-se în Elveţia. Când revenea acasă nu discuta cu nimeni probleme politice, 
chiar atunci când era provocat de agenţii lui Carol al II-lea. 

Prințul Știrbey a fost victima unei tentative de asasinat în urma căreia s-a 
refăcut cu greu. Revenit din exil, după înlăturarea în 1940 a lui Carol al II-lea, Barbu 
Stirbey a reintrat în atenţia publică în martie 1944, când a purtat tratative la Cairo, 
în vederea încheierii unui armistițiu cu Naţiunile Unite, şi apoi, în septembrie 1944, 
când a făcut parte din delegația română care a semnat la Moscova armistițiul cu 
Naţiunile Unite. 

În anul 1945, partidele politice istorice şi Regele Mihai doreau alternativa 
formării unui guvern sub conducerea lui Barbu Știrbey, în timp ce ţara era în 
tranziţia de la guvernul lui Rădescu la cel al lui Petru Groza. Din păcate, la 2 martie 
1945, Petru Groza este impus de Moscova, iar Barbu Știrbey nu a apucat să fie numit 
prim-ministru. Prințul Știrbey a murit în mod neaşteptat în 1946 de cancer hepatic. 
"Prințul alb” al politicii româneşti a fost înmormântat, alături de bunicul său, 
domnitorul Barbu Știrbey, la Capela din parcul Palatului din Buftea. Rolul său 
politic major se încheiase în 1927. Timp de 13 ani, cât a domnit Ferdinand I, Știrbey a 
fost "stâlpul" camarilei regale. A lucrat în culise, a manevrat cu dibăcie, nu pentru 
folosul său personal, ci pentru rege şi lon I.C. Brătianu, cumnatul său. Cel mai adesea 
membrii camarilei îşi urmăreau mai ales propriile interese, profitând de influența pe 
care o exercitau asupra şefului statului. Din acest punct de vedere, Barbu Știrbey a 
fost o excepţie. Era suficient de bogat, avea o ținută demnă, se simțea mândru de 
ascendența sa princiară, astfel încât s-a "mulțumit" să fie sfătuitorul regelui 
Ferdinand. I-a plăcut jocul politic din culise şi a avut un rol important în evoluția 
României, punând în umbră mulți lideri de partid şi miniştri. 

Florian Grigorcea (Cernăuţi) 

EXECUTAREA MAREȘALULUI ION ANTONESCU 


După arestarea sa, Ion Antonescu a fost predat sovieticilor. Ostatic al 
sovieticilor, a fost ținut în arest timp de aproape doi ani în URSS (la închisoarea 
Lubianka din Moscova), după care a fost readus în ţară pentru a fi judecat 
exemplar”, Condamnat la moarte de instanța numită "Tribunalul Poporului" la 
data de 17 mai 1946, a fost executat la Jilava, la 1 iunie 1946, alături de foştii săi 
colaboratori apropiați. Împreună cu Mareşalul Antonescu au mai fost executați 
vice-preşedintele Consiliului de Miniştri şi Ministrul de Externe Mihai Antonescu, 
Guvernatorul Transnistriei, Gheorghe Alexianu şi Generalul de jandarmi 
Constantin „Picky” Vasiliu. 

Raportul oficial al execuţiei a consemnat că "Ion Antonescu a cerut să 

fie executat de soldaţi ai armatei, nu de gardienii închisorii, dar a fost refuzat. 
Înainte de execuţie, Mareşalul Antonescu a mai strigat: "Istoria mă va judeca!”. 

«După ce s-a dat comanda pentru execuţie, armele au fost încărcate şi atunci 
când s-a tras, Mareşalul a salutat ridicându-şi pălăria cu mâna dreaptă, după care a 
căzut. Mareşalul s-a ridicat imediat, sprijinindu-se într-un cot şi a spus: "Nu 
m-ați împuşcat, domnilor, foc!", după care gardianul şef s-a dus la Antonescu cu 
pistolul în mână şi l-a împuşcat în cap. Doctorul i-a examinat şi a spus că Antonescu şi 
Vasiliu erau încă în viaţă. Gardianul şef s-a dus din nou la Vasiliu, dar i s-a blocat 
pistolul când a încercat să tragă. A luat o puşcă de la unul dintre gardieni şi a tras un foc 


.. 


ie Mihai Antonescu, Gh. Al 


în capul lui Vasiliu, dar după aceea puşca s-a blocat şi ea. A schimbat puşca cu alta şi a 
mai tras alte trei focuri în diferite părţi ale corpului lui Vasiliu după care s-a dus la 
Mareşal şi i-a tras trei focuri în piept. Doctorul i-a examinat din nou şi a spus că 
Antonescu era mort, dar Vasiliu mai era în viaţă. Din nou, gardianul a tras un foc în 
capul lui Vasiliu. Creierii lui Vasiliu au fost împrăştiaţi, dar el mai mişca şi mai spunea 
ceva ce nu putea fi înțeles. Gardianul s-a dus din nou şi i-a mai tras două focuri în cap 
după care doctorul l-a declarat şi pe Vasiliu mort." 

Execuţia mareșalului Ion Antonescu a avut loc pe 1 iunie 1946 la ora 18:03, 
la Jilava. Ion Antonescu a cerut să fie executat de armată, dar a fost refuzat. În 
momentul tragerii, Antonescu a salutat, după care a căzut. S-a ridicat pe mâna 
dreaptă zicând că nu e mort şi să se tragă din nou. Şeful gardienilor l-a împușcat în 
cap cu revolverul, dar doctorul nu a confirmat decesul, aşa că a mai fost nevoie de 
încă un glonţ în piept. În ciuda acestor măsuri, Antonescu şi generalul Vasiliu mai 
prezentau semne de viaţă. Şeful gardienilor a luat o puşcă şi a tras trei - patru focuri 
în corpul lui Antonescu. Doctorul a constatat decesul mareșalului în jurul orei 18:15. 

Faptele petrecute în acest timp au fost prezentate într-un proces verbal, 
întocmit de Comisia constituită de Parchetul Tribunalului Ilfov, precum şi 
înregistrate de câteva camere de luat vederi. Filmele se află la Ministerul Justiţiei. 

Procesul verbal întocmit de Comisia constituită de Parchetul Tribunalului i 
ra er A ui Ilfov privind 
aducerea la îndeplinire a Sentinţei nr. 17, din 17 mai 1946, de condamnare la a a lui 
Ion Antonescu, Mihai Antonescu, Constantin Vasiliu şi Gheorghe Alexianu. 


Proces VERBAL 
Astăzi Liunie 1946, ora20. 


Noi, Alfred V. Petrescu, procuror la Parchetul Tribunalului în asi 
domnului Gheorghe Săndulescu, procuror la parchetul aceluiaș Da pate a 
Colac, grefier la Tribunalul Poporului din Bucureşti, completul! de judecată. 

Având jedsre delegațiunea scrisă cu nr. 107007 din 1 iunie 1946, prin care d-l prim 
Ta e m procuror al Parchetului 
: i Tribunalului Ilfov ne-a delegat a 
1 aduce la îndeplinire hotărârea nr. 
17/1946 a Tribunalului Poporului 
din Bucureşti Completul 1, rămasă 
definitivă, în ce priveşte pe 
A condamnațţii: Antonescu Ion, 
Antonescu Mihai, Vasiliu Z. 
Constantin, şi Alexianu Gheorghe, 
j toți condamnați să sufere pedeapsa 
cu moartea; 

Având în vedere adresa nr. 
1285 din 31 mai 1946 a 
Tribunalului Poporului din 
Bucureşti Completul I de Judecată, 
prin care ni se face cunoscut că 
ȘI hotărârea nr. 17/1946 a acelui 
3 Tribunal a rămas definitivă prin 
respingerea recursurilor declarate 
de sus-numiţii condamnaţi; 

Având în vedere şi ordinul 
i nr. 53875 din 1 iunie 1946 al 
domnului ministru de Justiţie, 
Lucrețiu Pătrăşcanu, prin care ni 
se face cunoscut că Majestatea Sa 
Regele a respins cererile de 
„4:23 grațiere făcute de Ion Antonescu, 
Scuțieă Mihai Antonescu, Constantin Z. 
: A Pă : Vasiliu şi Gheorghe Alexianu, 

condamnați la moarte prin hotărârea din 17 mai 1946 a Tribunalului Poporului, ordonând 
totodată a ne conforma pentru executarea hotărârii dispozițiunilor din Regulamentul nr. 12 
din 27 aprilie 1942, asupra normelor de urmat la executarea pedepsei cu moartea; Văzând şi 
„ dispozițiunile art. 14, alineatul final, din Legea nr. 312 din 24 aprilie 1945, e prevăd că 
hotărârile Tribunalului Poporului vor fi executate prin procurorii Tribunalului de la 
reşedinţa Instanţei care le-a pronunțat; 
Constatăm prin prezentul, cele ce urmează: 
La ora 16,15 ne-am deplasat la închisoarea militară Jilava unde erau deținuți 
i condamnați. Aici am găsit pe domnii: colonel jand. Pristavu Dumitru, comandantul 
închisorii militare Jilava, inspector de poliție Gavrilovici Mihail din Direcţia Generală a 
Poliţiei, delegat al, Ministerului de Interne, doctor Alexandru Gr. Ionescu, medig legist de pe 
lângă Tribunalul Ilfov şi preotul Totolici Teodor, confesorul închisorii Militare Jilava. 

După ce am expus celor de mai sus calitatea și scopul venirii noastre, am fixat pentru 
execuţie ora 18.00. Conformându-ne dispozițiunilor art. 11 din Regulamentul nr. 12/1942, la 
ora 16,45 am vizitat, însoțiți de domnul colonel Pristavu Dumitru şi de domnii avocat 
Constantin Paraschivescu - Bălăceanu, decanul Baroului Ilfov, şi avocat Constantin Stroe, din 
Baroul Ilfov, în celulele lor, în parte, pe fiecare condamnat. 

Menţionăm că domnul decan Constantin Paraschivescu - Bălăceanu a oferit tuturor 
celor patru condamnați susnumiţi asistența sa, asistență pe care condamnații ne-au declarat 
că o acceptă; domnul avocat Constantin Stroe a asistat şi domnia sa pe condamnatul Ion 
Antonescu. Vizitând celula în care era deținut condamnatul Ion Antonescu, am procedat la 
interogarea sa asupra identității şi numitul ne-a declarat că este născut în oraşul Piteşti, 
judeţul Argeş, la 2 iunie 1882, din părinţii Ion şi Chiriachiţa, născută Dobrian, căsătorit cu 
Maria, născută Niculescu. 

I-am pus apoi în vedere că cererea sa de grațiere a fost respinsă de Majestatea Sa 
Regele şi că executarea hotărârii nr. 17/1946 a Tribunalului Poporului Bucureşti Completul 1 
de judecată va fiexecutată la ora 18.00. 

Întrebându-l care este ultima sa dorință înainte de executare, ne-a declarat textual: 

„Cer să nu fiu legat de mâini şi nici la ochi, când se va trage în mine”. 

Am vizitat apoi celula în care era deţinut condamnatul Mihai Antonescu, unde 
procedând la interogarea sa asupra identității, susnumitul ne-a declarat că este născut în 
comuna Nucet - Cazaci, judeţul Dâmboviţa, la 5/18 noiembrie 1904, fiul lui Aurel şi al Anei, 
născută Ogrezeanu, şi este văduv prin divorț. 

I-am pus apoi în vedere că cererea sa de grațiere a fost respinsă de Majestatea Sa 
Regele şi că executarea hotărârii nr. 17/1946 a Tribunalului Poporului Bucureşti Completul I 
de judecată va fi executată la ora 18.00. Întrebându-l care este ultima sa dorinţă înainte de 
executare, ne-a declarat textual; „N-am nici o dorință de ordin special. Cer numai hârtie 
pentru a scrie familiei. Cer de asemenea ca biblioteca mea, dacă se poate, să rămână Facultății 
de Dreptdin Bucureşti. Neavând nimic de comentat în ce priveşte pedepsirea mea, consider ca 
o datorie să exprim convingerea că se săvârşeşte o mare greşeală prin executarea Mareşalului 
Ion Antonescu. Rog, dacă este posibil, ca acest lucru să fie comunicat chiar Majestății Sale 
Regelui. Cer, dacă este posibil, să se publice apărarea scrisă de mine şi depusă la dosar: mă 
refer la ultimul memoriu depus de mine”. Trecând la celula în care era deţinut condamnatul 
Constantin Z. Vasiliu, am procedat la interogarea sa asupra identității şi numitul ne-a 
declarat că este născut în oraşul Focşani, judeţul Putna, la 16 mai 1882, fiul generalului 
Zamfir Vasiliu şi al Elenei, născută Apostol, căsătorit cu doamna doctor Gabriela Vasiliu, 
născută Paraschivescu. I-am pus apoi în vedere că cererea sa de grațiere a fost respinsă de 
Majestatea Sa Regele şi că executarea hotărârii nr. 17/1946 a Tribunalului Poporului 
Bucureşti Completul 1 de judecată va fi executată la ora 18.00. 

Întrebându-l care este ultima sa dorință înainte de executare, ne-a declarat textual: 

„Doresc să-mi văd familia şi să mă spovedesc.” 

Trecând, în sfârşit, în celula în care era deținut condamnatul Gheorghe Alexianu, 
am procedat la interogarea sa asupra identității şi numitul ne-a declarat că este născut în 
oraşul Panciu, județul Putna, la 1 ianuarie 1897, fiul lui Lon şi al Adelei, născută Teodoru, 
divorțat, fost căsătoritcuAmarilis Ştefănescu. 

I-am pus apoi în vedere că cererea sa de grațiere a fost respinsă de Majestatea Sa 
Regele şi că executarea hotărârii nr. 17/1946 a Tribunalului Poporului Bucureşti Completul 1 
de judecată va fi executată la ora 18.00. 

Întrebându-l care este ultima sa dorință înainte de executare, ne-a declarat textual: 

„Doresc neamului românesc să-şi îndeplinească idealurile pentru care cad eu astăzi 
aici”. Menţionăm că am pus la dispoziţia condamnatului Mihai Antonescu hârtia pentru scris 
cerută şi am luat act de dorinţele celelalte ale tuturor condamnaților. Am dispus apoi şi s-a 
permis condamnaților ca, în conformitate cu dispoziţiunile art. 13 din Regulamentul nr. 
12/4942, să se poată întreține cu rudele lor apropiate, care veniseră să-i vadă şi cărora d-lprim 
procuror Jean Nicolau le permisese accesul în incinta închisorii. Această operațiunea durat de 
la ora 17.00 până la ora 17.30. Între orele 17.30 - 17.45, preotul Totolici Teodor, confesorul 
închisorii militare Jilava, a luat contact cu cei patru condamnați sus-arătați şi i-a împărtăşit, 
după care a rămas permanentlângă dânşii până la aducerea lor la stâlpii de execuţie. 

La ora 17.45, condamnaţii escortaţi de către patru gardieni ai Penitenciarului şi 
însoțiți până la stâlpii de execuţie de preotul 'Totolici Teodor şi de d-l colonel jand. Pristavu 
Dumitru, comandantul închisorii militare Jilava, au fost transportați de la celule până la 
stâlpii de execuţie. La ora 18.00, după ce am primit raportul comandantului Grupei de 
execuţie, am dispus și d-l grefier Gheorghe Colac, de la Tribunalul Poporului a cititoamenilor 
dispozitivul hotărârii nr. 17/1946 a Tribunalului Poporului din Bucureşti, Completul I de 
judecată. S-a făcut în fața oamenilor o scurtă expunerea faptelor săvârșite de condamnați. 

Voind'să procedăm, conform dispoziţiunilor art. 18 din Regulamentul nr. 12/1942, la 
legarea condamnaților la ochi şi apoi la stâlpul de execuție, toți cei patru condamnaţi ne-au 
declarat că vor să stea cu faţa către grupa de execuție şi nelegați, cu excepția condamnatului 
Constantin Z. Vasiliu, care a cerut să fie legat numai la ochi, cu propriul său fular. Luând act 
de aceste dorințe, am dispus şi S-au executat întocmai. După îndeplinirea tuturor 
formalităţilor de mai sus, la ora 18.03, am ordonat comandamentului grupei de execuţie, 
executarea. Conformându-se dispozițiunilor art. 19 din Regulamentul 12/1942, comandantul 
Grupei a comandat pregătirea armelor, ochirea şi focul, care s-a executat cu arme de tip 
militar. După încetarea focului, d-l medic legist, doctor Alexandru Gr. lonescu, constatând că 
cei executați dădeau încă semne de viață, comandantul Grupei de execuţie a executat 
loviturile de grație, trăgând cu revolverul în capul fiecărui condamnat. La ora 18.15, d-l medic 
legist a constatat moartea tuturor celor patru condamnați de mai sus arătați, prezentându-ne 
separat actul său de constatare a morții, act ce se anexează în original prezentului proces 
verbal. Cadavrele condamnaților executaţi au rămas pe loc timp de o oră sub paza unei gărzi 
formată dintr-un șef şi opt gardieni publici. La orele 19.15, cadavrele au fost luate în primire 
de d-l procuror Gheorghe Săndulescu, pe care l-am însărcinat să procedeze la 
percheziționarea lor şi să dreseze un proces - verbal de cele ce va constata. După aceasta, 
domnia sa a luat măsuri pentru transportarea cadavrelor la crematoriul „Cenuşa” din 
Bucureşti, în vederea incinerării lor, urmând ca potrivit dispozițiunilor primite de d-l Prim - 
procuror Jean Nicolau să se dispună ulterior asupra eventualei lor predări către familiile 
respective. 

Menţionăm că dintre rudele celor executați, d-na Liţa colonel Savovici Baranga, 
mama lui Ion Antonescu, şi d-na doctor Gabriela Paraschivescu - Vasiliu, soția lui Constantin 
Z. Vasiliu, ne-au depus, prin d-l avocat Constantin Paraschivescu - Bălăceanu, câte o 
petițiune prin care solicitau, fie să lise predea cadavrele, fie în caz de incinerare să li sc predea 
urnele cu cenuşă. Aceste cereri se anexează de asemenea la prezentul act. 

Menţionăm în mod expres că până în momentul executării nici unul din condamnați 
nu ne-a încredințat nici un fel de înscris sau vreun obiect. La ora 20.00 s-a părăsit de noi şi de 
d-l grefier incinta închisorii militare Jilava. Drept care am încheiat prezentul proces- verbal, 
în patru exemplare, urmând ca, potrivit art. 22 din Regulamentul nr. 12/1942, primul 
exemplar să fie trimis Tribunalului Poporului din Bucureşti Completul I de judecată, spre a fi 
ataşat la dosarul cauzei, al doilea exemplar să fie trimis Ministerului Justiţiei, al treilea 
exemplar să fie păstrat în arhiva Parchetului Tribunalului Ilfov, iar al patrulea exemplarsă fie 
trimis d-lui comandant al Închisorii Militare Jilava, pentru a-l trimite Oficiului Stării Civile 
pentru înscrierea morților în Registrele Stării Civile. 
= Se va raporta Ministerului Justiţiei că cei patru condamnaţi despre care se vorbeşte 
în prezentul act au fost executați. 

Procuror 

Alfred V. Petrescu 


Grefier 
Gh. Colac 


Procuror asistent 
Gh. Săndulescu 


Arhivele Statului Municipiul Bucureşti, Procuratura Municipiului Bucureşti, 
ds. 1/1939- 1946, f. 172-174 
Documentar: Avocat Mircea Rusu, Maestru al Baroului 

Spre fericirea timpurilor actuale curopene și a generațiilor de bucovineni de 
astăzi, însă spre nefericirea unor cercetători Ştiințifici depăşiţi de noul stil de abordare a 
unor probleme comunitare sau intercomunitare în noua viziune europeană şi a respectării 
sine qua non_a adevărului istoric în lumina documentelor existente în țară şi în afara ci, 
trăieşte şi munceşte demn şi asiduu la catedră şi în cercetare istorică tânărul doctor în 
istorie, Daniel Hrenciuc din Rădăuţi, (n. 17.11.1968) care prin lucrările sale ştiinţifice - 8 
cărți - i-a „tulburat” pe colegii săi de breaslă, aducând o nouă orientare a cercetării istorice 
contemporane româneşti. 

Această nouă orientare în cercetarea şi 
a evenimentelor istorice recente se profilează pregnant, mai ales, în ultimele trei cărţi: 
„Continuitate şi schimbare: integrarea minorităților naționale din Bucovina istorică în 
Regatul României Mari (1918-1928)” vol. 1 şi vol. Il cu același titlu, cuprinzând perioada 
1928-1940, precum şi cartea „Maghiarii din Bucovina (1774-1941)». 


Aceste studii profunde cât şi multe alte articole ştiinţifice incluse în diferite reviste 
sau cărți de istorie, atestă fără tăgadă că distinsul cercetător Daniel Hrenciuc este, la ora 
actuală, cel mai informat, documentat şi dotat în problemele bucovinene şi nu numai. Este 
un cercetător ştiinţific veritabil care, prin rigoare ştiinţifică şi pasiune înnăscută a câştigat o 
bogată experiență în domeniu. Legea după care se conduce omul de ştiinţă Daniel Hrenciuc 
în cercetările sale este cu documentul pe_masă, adică documente din arhivele de la 
Bucureşti, laşi, Cernăuţi, Cluj, etc. iar principiul după care se conduce este acea învățătură 
lăsată de Tacitus sine ira et studio. Tot ce elaborează o face fără ură şi părtinire, afirmând 
doar adevărul, chiar dacă uneori acest adevăr îi Supără pe unii naționaliști şi tradiţionalişti 
în cercetare. Cele trei cărți pe care le-am amintit deja, i-au supărat pe unii istorici români 
sau ucraineni de concepție ştiinţifică desăvârşită, pentru care predomină sentimentul 
patriotic, naţionalist şi nu adevărul istoric. Pentru Daniel Hrenciuc nu contează 
conjuncturile istorice sau interesele de partid care au fost la putere sau în opoziție. 

Titlul primelor două cărți este deosebit de sugestiv. Se urmăreşte prin argumente 
indubitabile, continuitatea pe de o parte a evoluției națiunii române, iar pe de altă parte, 
schimbările ce au loc în cadrul românilor din Bucovina istorică odată cu unirea acesteia la 
Patria Mamă, după 28 noiembrie 1918. 

ş E După Marea Unire, românii din Bucovina istorică, dintr-o minoritate națională, 
situată până atunci după ucraineni, ca număr de populație, devin populație majoritară, 
căpătând putere politică. Se pune întrebarea firească - cum se poartă puterea politică a 
românilor după 28 noiembrie 1918 cu cele 12 minorități naționale existente în acea vreme. 
Cercetătorul Daniel Hrenciuc evidențiază adevărul, uncori chiar dur, concluzionând că 


între anii 1918-1928, în Bucovina istorică, integrată în hotarele României mari au fost două 
tendinţe care se confruntau puternic. 


valorificarea ştiinţifică 


4 Prima este gruparea lui Ion Nistor, dură carea aplicat integrarea forțată şi rapidă 
a minorităților, în cadrul României Mari. Urmarea a fost că identitatea acestora a avut, în 
primii ani de după Unire, mult de suferit. „Procesul de românizare, despre care istoricii 
formați în perioada comunistă evită să scrie tranşant, a urmărit, înainte de toate, să asigure 
preponderența românilor în provinciile alipite, printre care şi Bucovina, care prezenta o 
situaţie atipică. Aici minoritatea naţională cea mai importantă era formată din ucraineni, cu 
38,4% comparativ cu românii, care deţineau 34,8%, însă mai puţin decât celelalte grupuri 
etnice luate la un loc. În aceste condiții era nevoie de multă abilitate, diplomaţie, cunoaştere şi 
înțelegere a fenomenului reprezentat de Bucovina istorică, în condițiile, în care doar polonezii 
şi germanii cu uşoare amendamente acceptaseră formula unirii condiţionate a Bucovinei cu 
Regatul Român.” (vol. II, p. 246) p7 ip 7 

După această românizare forțată practicată în primii ani = Mă 
după unire, când minoritățile au protestat, mai ales ucrainenii. „Lips 
de contribuţia şi forța liderilor săi (trecuţi în Galiţia) comunitatea |. 
ucraineană din Bucovina a refuzat, până în anul 1920, orice colaborare |. 
cu autoritățile statului român.” (vol. II, p.65) 

„Minoritățile naționale din România s-au folosit de dreptul 
lor de a trimite petiţii Societăţii Naţiunilor, un număr de 40 venind din 
partea maghiarilor, ucrainenilor, ruşilor. Rutenii, evreii, bulgarii şi | 
germanii au valorificat şi ei acest drept”.(vol. II, p. 10) . 

Dacă în perioada 1918-1928, perioada guvernărilor liberale, | 
s-a simţit o diminuare a numărului de şcoli și clase în limba maternă, în |. 
perioada ulterioară, Partidul Țărănesc preciza, relativ la minorități [ai 
„este ca, printr-un tratament just şi prietenos să le atragă şi să facă din 
locuitorii minoritari fii devotați ai patriei în mijlocul căreia trăiesc ... 
socoteşte că dreptul la instrucţie şi cult în limba maternă trebuie 
respectat”. (vol. 11, p.7) 

Apoi, treptat, treptat minoritățile şi-au recăpătat unele 

drepturi fireşti; asigurându-se acestora, inclusiv drepturi politice. Mea alea au avut 
partide proprii şi chiar, prin ele, reprezentare în Parlament, senatori şi dep k 


A doua grupare este aceea a lui lancu Flondor, renumitul om Wii pet ocna) 
care a fost artizanul Unirii Bucovinei cu România. Această grupare a Se NE cent Erc 
pentru respectarea drepturilor minorităţilor naționale, împotri ivindu-se Ci a lea p. 
limba maternă, interzicerii unor acţiuni, aparitiei unor ziare, comprimării modatitaților de 
integrare rapidă a neromânilor”. (vol. L, p.90) i e, ; 

EA: CTAeu Flondor, cu Aa carat şi înțelegere spre nevoile şi interesele unei 
provincii multietnice şi pluriconfesionale binecunoscută, a ieşit de pe'iscena politică 
bucovineană, dezamăgit de politicianism şi jocurile de culise. Ela încercat, (Diși) la 12 
aprilie 1919, în cadrul unci Adunări desfăşurate la Cernăuţi, Op anizare Sia DE dezbateri cu 
minoritățile naţionale în chestiunea viitorului Bucovinei. Privind în perspectivă, putem 
afirma, pe deplin temei că gestul său a fost justificat”. (vol. II, p. 247) si 3 luca 

Capitolul V „Iancu Flondor versus Ion Nistor: Radiografia crizei bucovinene din 
vol. 1 de la p. 64-69 pune „degetul pe rană”, reliefându-se pentru prima oară meritele şi 
defectele celor doi oameni politici ai vremii. Prin reliefarea unor defecte ale istoricului şi 
omului politic Ion Nistor, se scot în evidență calitățile omului de excepție, care a fost Iancu 
Flondor, aceea de bun român şi apărător al minorităților. E 

Urmărind să ne prezinte detaliat, pe domenii, toate problemele ce au avut loc în 
Bucovina pe planurile: social, economic, cultural, politic, de învăţământ, etc., în perioada 
1918-1940, istoricul Daniel Hrenciuc şi-a fixat o anumită structură în cele două cărți, cu mici 
modificări de capitole de la un volum la altul. Ambelor volume le suntcomune capitolele: > 

1) Învățământul minorităţilor naţionale din Bucovina (sub impactul „Noii 
ofensive culturale” vol.I şi „Repere şi demersuri centralist integratoare” în vol.I € 

2) Evreii bucovineni vol. I şi adăugire „Identitate şi alteritate în Bucovina 
interbelică vol. 11%; 

3) Ucrainenii din Bucovina; 

4) Germanii bucovineni; 

5) Polonii bucovineni; 

6) Maghiarii bucovineni; 

7) Ruşii lipoveni; zii z, 

8) Armenii, slovacii, italienii, rromii/ţiganii, cehii, grecii, turcii şi tătarii sunt 
prezentați în capitolul „Alte minorități naționale din Bucovina”, mai sumar şi doar în vol. N. 

În ambele volume apare capitolul „Încheiere” în limba română şi engleză, iar în 
volumul al doilea, pe lângă limba română și engleză, acest capitol este tradus şi în limbile 
germană şi ucraineană. 

De asemenea, ambele volume se încheie cu o vastă bibliografie selectivă şi indice de 
nume. 

Cărţile cercetătorului Daniel Hrenciuc sunt primele cărți, primele studii ştiinţifice 
autentice care „spun” adevărul despre Unirea Bucovinei cu Țara şi despre transformările 
pozitive sau negative ulterioare, până în 1940. Afirmând aceasta, ne bazăm pe următoarele 
argumente: cartea sintetizează toate studiile apărute până acum despre Bucovina în varii 
documente, în diferite țări şi în diferite limbi. Folosind o vastă 
bibliografie şi citându-le unde a fost nevoie, autorul îşi propune şi propriile comentarii şi 
gânduri despre un fenomen sau altul, ce a avut loc, însă toate comentariile sale sunt 
argumentate ştiinţific şi logic. Încă ceva la partea pozitivă a cărţilor. Autorul îşi bazează 
propriile argumente pe documentele aflate în diversele arhive din țară şi din străinătate pe 

RC = care le facsimilează. Nu există aproape pagină în carte, care să nu îl 
trimită pe cititor la documentul studiat sau la bibliografia cercetată, fiind 
'| nominalizate în subsolul paginii. 

Tocmai această documentare riguroasă dă forță acestei cărți. 
„| Ca atare aceste cărți vor putea fi greu sau deloc de combătut din punct de 
vedere ştiinţific. Cărţile recenzate devin foarte, foarte necesare nu numai 
pentru istorici, cititorii de rând, dar mai ales pentru fiecare minoritar 
trăitor astăzi în ambele zone, Bucovina de Nord şi Bucovina de Sud ale 
Bucovinei Istorice. 

Aducem pe această cale sincere felicitări profesorului și 
doctorului în istorie Daniel Hrenciuc, pentru aportul intelectual de 
“excepție şi îi anunțăm pe cititori că autorul are în plan să scoată câte o 
iu. | carte aparte despre fiecare minoritate mai numeroasă trăitoare azi în 
Bucovina Istorică. 


Prof. Vichentie Nicolaiciuc 
Ex-deputat în Parlamentul României din partea minorității 

